stanford-oval/wikipedia huggingface dataset:
Country blues
Uudet tyylilajit

Country bluesissa yhdistyivät usein gospelista, ragtimesta, hillbillystä ja Dixieland-jatsista saadut vaikutteet, ja se puolestaan vaikutti uusien alueellisten bluestyylien syntyyn. Pohjois- ja Etelä-Carolinan sekä Georgian osavaltioiden alueella Yhdysvalloissa Blind Boy Fuller ja Brownie McGhee loivat Piedmont blues -nimisen tyylin lisäämällä country bluesiin uudenlaisen sorminäppäilytekniikan. Memphisin kaupungissa akustinen blues perustui kannua soittimena käyttäneiden yhtyeiden (engl. jug band) ja vaudeville-teatterin perinteisiin. Sitä esittivät esimerkiksi muusikot Furry Lewis ja Will Shade. Chicagossa country blues-kappaleiden sanoitukset olivat usein humoristisia ja kaksimielisiä. Kepeää tyylilajia kutsuttiin nimellä hokum. Country bluesin toivat Chicagoon sellaiset muusikot kuin Tampa Red, Big Bill Broonzy ja Memphis Minnie, minkä ansiosta siellä myöhemmin syntyi sähkökitaraa ja sähköistä äänenvahvistinta hyödyntänyt Chicago-bluesiksi nimetty bluestyyli. Teksasissa bluesmuusikot kehittivät 1920-30-luvuilla country bluesia suuntaan, jossa soolokitaristi alkoi erottautua rytmikitaristista ja jossa käytettiin slide-kitaraa. Teksasin country bluesia esittäneitä taitavia slide-kitaristeja olivat Lightnin' Hopkins ja Blind Willie Johnson. Country blues sai 1960-luvulla folk bluesin nimellä uutta yleisöä valkoihoisista nuorista aikuisista.
Aiheesta muualla.

https://www.wirz.de/music/rbffrm.htm
Chandler (Arizona)

| Chandler |
| --- | --- |


 Koordinaatit: 33°18′12″N, 111°50′29″W 
Valtio:  Yhdysvallat
Osavaltio:  Arizona
Piirikunta:  Maricopa
Hallinto:  
 – Pormestari:  Jay Tibshraeny
Pinta-ala:  
 – Kokonaispinta-ala:  166,8 km²
Korkeus:  370 m
Väkiluku (2018):  257 165
 – Väestötiheys:  1 541,8 as./km²
Aikavyöhyke:  UTC-7
 
 www.chandleraz.gov 
Infobox OKVirheellinen NIMI-arvo: 
Chandler on kaupunki Maricopan piirikunnassa Arizonan osavaltiossa Yhdysvalloissa. Sen arvioitu asukasluku oli vuonna 2018 oli 257 165. Kaupunki sijaitsee Phoenixin esikaupunkialueella.
Chandlerin ylivoimaisesti merkittävin työllistäjä on teknologiayhtiö Intel, joka työllisti kaupungissa vuonna 2017 noin 11 000 ihmistä.
Aiheesta muualla

Kuvia tai muita tiedostoja aiheesta Chandler (Arizona) Wikimedia Commonsissa
Arizonan osavaltio
| --- | --- |
Alueet:   Arizona Strip  Coconino Plateau  Etelä-Arizona  Grand Canyon  Koillis-Arizona  Mojaven aavikko  North Central Arizona  Phoenix Metropolitan Area  Pohjois-Arizona 
Piirikunnat:   Apache  Cochise  Coconino  Gila  Graham  Greenlee  La Paz  Maricopa  Mohave  Navajo  Pima  Pinal  Santa Cruz  Yavapai  Yuma 
Kaupungit (suurimmat):   Chandler  Flagstaff  Gilbert  Glendale  Mesa  Peoria  Phoenix (pääkaupunki)  Prescott  Scottsdale  Tempe  Tucson  Yuma
Corrientesin maakunta

| Corrientes |
| --- | --- |

 Lippu:  Vaakuna
 Sijainti
Valtio:   Argentiina
Hallinto:  
 – hallinnollinen keskus:  Corrientes
 – kuvernööri:  Arturo Colombi
Pinta-ala:  88199 km²
Väkiluku (2007):  1 002 416
Corrientes on Argentiinan maakunta. Sen pääkaupunki on Corrientes. Vuoden 2007 kesäkuussa maakunnassa oli 1 002 416 asukasta. Maakunnan kuvernööri on Arturo Colombi.
Maantiede

Corrientesin pinta-ala on 88 199 neliökilometriä. Se sijaitsee Mesopotamiassa Argentiinan koillisosassa. Se rajoittuu pohjoisessa Paraguayn valtioon, koillisessa Misionesin maakuntaan, idässä Brasiliaan, kaakossa Uruguayhin, etelässä Entre Riosin maakuntaan ja lännessä Santa Fen ja Chacon maakuntiin. Maakunnan läpi kulkee Paraná-joki.
Aluejako

Corrientesin maakunta jakaantuu 25 departementtiin, joista kullakin on oma kunnanvaltuustonsa.
Departementit, suluissa keskustaajamat:
Bella Vista (Bella Vista)
Berón de Astrada (Berón de Astrada)
Capital (Corrientes)
Concepción (Concepción Yaguareté-Corá)
Curuzú Cuatiá (Curuzú Cuatiá)
Empedrado (Empedrado)
Esquina (Esquina)
General Alvear (General Alvear)
General Paz (Nuestra Señora del Rosario de Caá Catí)
Goya (Goya)
Itatí (Itatí)
Ituzaingó (Ituzaingó)
Lavalle (Lavalle)
Mburucuyá (Mburucuyá)
Mercedes (Mercedes)
Monte Caseros (Monte Caseros)
Paso de los Libres (Paso de los Libres)
Saladas (Saladas)
San Cosme (San Cosme)
San Luis del Palmar (San Luis del Palmar)
San Martín (La Cruz)
San Miguel (San Miguel)
San Roque (San Roque)
Santo Tomé (Santo Tomé)
Sauce (Sauce)
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivu
Argentiinan maakunnat
Buenos Aires
Buenos Airesin liittopiiri
Catamarca
Chaco
Chubut
Córdoba
Corrientes
Entre Ríos
Formosa
Jujuy
La Pampa
La Rioja
Mendoza
Misiones
Neuquén
Río Negro
Salta
San Juan
San Luis
Santa Cruz
Santa Fe
Santiago del Estero
Tulimaa, Etelämantereen sektori ja Etelä-Atlantin saaret
Tucumán
Kansas (Juliet Jonesin Sydämen albumi)

| Kansas Juliet Jonesin sydän |
| --- | --- | --- |

Studioalbumin tiedot
 Julkaistu: 7. helmilkuuta 2020
 Tyylilaji: rock
 Kesto: 35.14
 Levy-yhtiö: Turenki Records
Listasijoitukset
  21. (albumilista)    3. (fyysinen albumilista)
Juliet Jonesin Sydämen muut julkaisut
| Revontulet – Singlet 1983–2001 2015 | Kansas 2020 | Rakkaus 2023 |
Kansas on Juliet Jonesin sydän -yhtyeen albumi, joka julkaistiin 7. helmikuuta 2020.
Kappaleet

Kitaratähti – 3.23
Hullua – 3.42
Aamuyön murheenkellot – 2.50
Synkkä mies – 3.24
Hiekkaan – 3.24
Rolling Stones – 3.24
Ennen kuolemaa – 3.39
Runotyttö – 2.47
Hienolta – 3.11
Saanko luvan – 3.23
Kansas – 2.00
Arvostelut

Noise.fi:
Satakunnan Kansa:
Soundi:
Danielle Fishel

| Danielle Fishel |
| --- | --- |

Henkilötiedot
Koko nimi:  Danielle Christine Fishel
Syntynyt: 5. toukokuuta 1981 (ikä 43)  Mesa, Arizona
Ammatti:  näyttelijä
Näyttelijä
Aktiivisena:  1992–
Merkittävät roolit:  Topanga Lawrence (Isojen poikien leikit)
Palkinnot
 YoungStar (1998) 
Aiheesta muualla
IMDb
Danielle Christine Fishel (s. 5. toukokuuta 1981 Mesa, Arizona, Yhdysvallat) on yhdysvaltalainen näyttelijä. Hän on esiintynyt muun muassa Topanga Lawrencen roolissa televisiosarjassa Isojen poikien leikit.
Fishel on nähty myös useissa elokuvissa. Hän oli joulukuussa 1998 Seventeen-lehden kannessa.
Fishel on palkittu YoungStarilla vuonna 1998. Hän oli uudelleen ehdolla 2000. Hän on lisäksi ollut ehdolla kahden Young Artist -palkinnon saajaksi vuosina 1996 ja 1997.
Aiheesta muualla

Danielle Fishel Internet Movie Databasessa. (englanniksi)
Celta Vigo

Real Club Celta de Vigo on espanjalainen jalkapalloseura Vigon kaupungista, Galiciasta. Se perustettiin 28. maaliskuuta 1923 ja sen edustusjoukkue pelaa Espanjan korkeimmalla sarjatasolla Primera Divisiónissa, jonne se nousi kaudeksi 2012–2013. Seuran lempinimi on Celtiñas (suom. pienet keltit). Peliasun paita on taivaansininen, shortsit valkoiset. Kotistadion on 31 800 katsojaa vetävä Balaídos.
Historia

Celta Vigo on ollut vakioesiintyjä Primera Divisiónissa, muttei ole koskaan voittanut liiga- tai cup-mestaruutta. Kaudella 1970–1971 Celta ei hävinnyt kertaakaan kotonaan ja sijoittui sarjassa kuudenneksi. 1990-luvun jälkipuoliskolla Celta nousi lähelle Espanjan jalkapallohierarkian kärkeä, esimerkiksi kaudella 2000–2001 seura ei ollut koko kauden aikana kertaakaan kuudetta sijaa alempana sarjataulukossa. Kaudella 2002–2003 Celta sijoittui neljänneksi ja pääsi Mestarien liigan karsintoihin, ja sitä kautta itse liigaan. Seuraavalla kaudella Mestarien liiga sujui upeasti, mutta kansallinen sarja sitäkin huonommin. Mestarien liigassa Celta nousi 16 parhaan joukkoon ennen putoamista Arsenalille – Primerassa Celta jäi lopulta toiseksi viimeiseksi ja putosi Segunda Divisióniin. Galicialaisjoukkue käytti kuitenkin heti ensimmäisen mahdollisuutensa nousta takaisin pääsarjaan, sijoittuen Segundassa toiseksi kaudella 2004–2005. Kauden 2006–2007 päätteeksi Celta putosi jälleen Segundaan jäätyään sarjassa kolmanneksi viimeiseksi.
Saavutukset

3 kertaa Espanjan cupin loppuottelussa (vuosina 1948, 1994 ja 2001)
Kerran mukana Mestarien liigassa (2003–2004)
6 kertaa mukana UEFA Cupissa
Kerran mukana Intertoto Cupissa
45 kautta Primera Divisiónissa
Aiheesta muualla

Wikimedia Commonsissa on kuvia tai muita tiedostoja aiheesta .
Celta Vigon virallinen sivusto (espanjaksi)
Primera División 2024–2025
Alavés
Athletic
Atlético Madrid
Barcelona
Celta
Espanyol
Getafe
Girona
Las Palmas
Leganés
Mallorca
Osasuna
Rayo Vallecano
Real Betis
Real Madrid
Real Sociedad
Sevilla
Valencia
Valladolid
Villarreal
Danny aus den Birken

| Danny aus den Birken |
| --- | --- |

Henkilötiedot
Syntynyt: 15. helmikuuta 1985 (ikä 39) Düsseldorf, Saksa
Kansalaisuus:   Saksa
Jääkiekkoilija
Pelipaikka:  maalivahti
Hanska:  vasen
Pituus:  186 cm
Paino:  89 kg
Pelinumero:  33
Pelaajaura
Pääsarjaura:  2009–
Aik. seurat:  Adler Mannheim (DEL) Heilbronner Falken (DEL2) Iserlohn Roosters (DEL) Kölner Haie (DEL) EHC München (DEL)
Danny aus den Birken (s. 15. helmikuuta 1985 Düsseldorf) on saksalainen jääkiekkoilija, pelipaikaltaan maalivahti.
Pääsarjatasolla aus den Birken on edustanut Kölner Haiea Adler Mannheimia sekä Iserlohn Roostersia. Hänet valittiin Saksan maajoukkueen kolmosvahdiksi vuoden 2013 MM-kisoihin. aus Den Birken edusti Saksaa myös jääkiekon MM-kilpailuissa vuonna 2017, jossa hän toimi pääasiallisena kakkosmaalivahtina. Hän torjui ykkösmaalivahtina Saksan voittaessa olympiahopeaa Pyeongchangissa 2018.
Eli Cohen

| Eli Cohen |
| --- | --- |
 Eli Cohen valokuvassa.
Henkilötiedot
Syntynyt: 26. joulukuuta 1924 Aleksandria, Egypti
Kuollut: 18. toukokuuta 1965 Damaskos, Syyria
Kansalaisuus:  Israel
Ammatti:  vakooja
Eliahu ben Shaoul ”Eli” Cohen (hepr. ‏אֱלִיָּהוּ בֵּן שָׁאוּל (אלי) כֹּהֵן‎, Elijahu ben Šaul (Eli) Kohen; 26. joulukuuta 1924 – 18. toukokuuta 1965, peitenimeltään Kamal Amin Thaabet, arab. كامل أمين ثابت‎, Kāmal ’Amīn Ṯābit) oli israelilainen Mossadille työskennellyt vakooja, jonka onnistui nousta vaikutusvaltaiseen asemaan Syyriassa. Peitetarinaa taustastaan käyttänyt Cohen loi yhteyksiä Syyrian merkittävissä asemissa vaikuttaneisiin henkilöihin ja pääsi näin käsiksi myös sotilassalaisuuksiin, jotka hän välitti edelleen Israeliin. Cohen jäi kiinni tammikuussa 1965, ja hänet teloitettiin hirttämällä sotaoikeudenkäynnin jälkeen vakoilusta tuomittuna.
Cohenia on sittemmin pidetty yhtenä Israelin menestyneimmistä vakoojista. Hänen mukaansa on nimetty eri paikkoja ja hänen tarinansa on esiintynyt esimerkiksi useissa elokuvissa.
Elämäkerta > Nuoruus Egyptissä

Eli Cohen syntyi 26. joulukuuta 1924 Aleksandriassa Egyptissä. Hänen vanhempansa olivat muuttaneet Egyptiin Syyrian Alepposta. Cohen kävi peruskoulun juutalaisessa koulussa, seuraavan asteen opinnot ranskalaisessa koulussa, ja lopulta hän liittyi opiskelijana Faroukin yliopistoon. Yliopiston kaikki juutalaiset opiskelijat erotettiin vuonna 1949. Cohen oppi puhumaan sujuvasti arabiaa, englantia ja ranskaa.
Cohen oli lapsuudestaan saakka ollut mukana sionististen järjestöjen toiminnassa. Cohenin vanhemmat ja kolme veljeä muuttivat Israeliin vuonna 1949, mutta Cohen itse jäi Egyptiin jatkamaan toimintaansa juutalaisissa ja sionistisissa piireissä. Cohen joutui Egyptissä useampaan otteeseen paikallisten viranomaisten kuulustelemaksi. Vuonna 1953 pidätettiin joukko operaatio Susannahiin liitettyjä Egyptin juutalaisia ja osa pidätetyistä teloitettiin. Cohen joutui asian tiimoilta kuulustelluksi, mutta säästyi tuomiolta. Hän matkusti kesällä 1955 Israeliin, jossa hänet koulutettiin vakoojaksi. Hän palasi seuraavana vuonna Egyptiin, missä viranomaiset tarkkailivat hänen liikkeitään tarkasti. Israelin miehitettyä Siinain niemimaan Suezin kriisin aikana Cohen pidätettiin. Sodan jälkeen hänet ja Aleksandrian vielä jäljellä olleet muut juutalaiset karkotettiin maasta.
Cohen saapui Israeliin 8. helmikuuta 1957. Israelissa hän työskenteli aluksi kääntäjänä ja sittemmin kirjanpitäjänä Tel Avivissa. Cohen oli hakenut töihin Israelin tiedustelupalvelulle kahdesti, mutta hän ei saanut hakemaansa paikkaa. Tiedustelupalvelun teettämän arvion mukaan Cohen oli älykäs, rohkea ja hyvämuistinen, mutta toisaalta myös itsetärkeä ja sisäisesti jännittynyt. Hänen ei uskottu kykenevän arvioimaan mahdollisia vaaroja tarkasti eikä olemaan ottamatta tarpeettomia riskejä.
Cohen avioitui 31. lokakuuta 1959 Irakin juutalaisen Nadia Majaldin kanssa. Pari sai myöhemmin myös lapsia.
Elämäkerta > Toiminta Argentiinassa

Tiedustelupalvelu harkitsi Cohenin palkkaamista uudelleen jännitteiden kasvaessa maan Syyrian vastaisella rajalla vuonna 1960. Cohenille tarjottiin virkaa, josta hän ensin kieltäytyi mutta jonka hän otti vastaan, kun töitä tarjottiin muutaman kuukauden päästä uudelleen. Cohen sai tehtäviään varten kattavan koulutuksen ja uuden henkilöllisyyden. Cohenista tuli Kamal Amin Thaabet. Keksityn taustatarinan mukaan hänen isänsä ja äitinsä olivat syntyneet Syyriassa ja parin poika vuonna 1948 Beirutissa Libanonissa, josta perhe muutti edelleen Argentiinaan. Koulutuksen jälkeen Israelin sotilastiedustelun johtaja Chaim Herzog hyväksyi vuonna 1961 Cohenin virallisesti vakoojaksi.
Cohen lähetettiin Buenos Airesiin Argentiinaan, jossa hänen tarkoituksenaan oli soluttautua paikalliseen syyrialaiseen yhteisöön. Taustatarinoineen Cohen esitti vaurausta ja anteliasta liikemiestä, joka viihtyi kaupungin yöelämässä järjestäen loistokkaita juhlia. Pian hänen oli onnistunut luoda siteitä paikallisiin syyrialaisiin diplomaatteihin ja asevoimien edustajiin. Yksi heistä oli sotilasasiamiehenä Syyrian suurlähetystöllä tuolloin toiminut Amin al-Hafez, myöhempi Syyrian presidentti. Hafez kannatti vasemmistolaista Baath-puoluetta.
Buenos Airesissa Cohen selitti uusille syyrialaisille tuttavilleen haluavansa vielä jonain päivänä palata ”kotimaahansa” Syyriaan. Jonkin ajan kuluttua hän saikin kutsun matkustaa Damaskokseen jatkamaan liiketoimintaansa Syyriassa. Ennen saapumistaan Syyriaan Cohen vieraili vielä Israelissa loppuvuodesta 1961. Hän ei juurikaan nähnyt vaimoaan, vaan keskittyi opettelemaan tehtäviinsä liittyviä asioita. Cohenin vaimo tiesi miehensä työskentelevän puolustusministeriön alaisuudessa, mutta ei saanut tietää miehensä tarkasta toiminnasta. Lopulta helmikuussa 1962 Cohen matkusti Damaskokseen. Myöhemmin hän vieraili kotonaan Israelissa vain kolmeen otteeseen vuosien 1962 ja 1965 välillä.
Elämäkerta > Syyria

Syyria oli vuonna 1961 lakkauttanut kolme vuotta kestäneen unionin Egyptin kanssa, ja Syyrissa Baath-puolueesta oli tullut uusi nouseva poliittinen tekijä. Damaskoksessa Cohen jatkoi yhteyksien luomista paikallisiin poliitikkoihin, liikemiehiin ja muihin vaikuttavissa asemissa olleisiin. Cohen järjesteli edelleen myös juhlia, joissa tarjoiltiin runsaasti alkoholia. Poliitikkojen ohella juhliin osallistui naisia eri tahoilta, ja Cohenilla itsellään sanottiin olleen 17 rakastajaa. Samalla Cohen lähetti eteenpäin kuulemiaan tietoja esimerkiksi Syyrian asevoimista. Kotonaan hänellä oli salainen radiolähetin, jolla hän piti yhteyttä Israeliin.
Baath-puolue järjesti vallankaappauksen Syyriassa vuonna 1963. Vallankaappausta johti Amin al-Hafez, johon Cohen oli tutustunut jo Argentiinassa. Baath-puolueen valtaannousu teki Cohenin asemasta entistä tärkeämmän. Hän sai tietää esimerkiksi salaisista sotilasasioista ja vieraili Syyrian puolustusvarustuksilla Golanin kukkuloilla. Hafezin on väitetty jopa harkinneen Cohenin nimittämistä maansa varapuolustusministeriksi.
Cohen välitti vuonna 1964 yksityiskohtaista tietoa Syyrian aikeista muuttaa Baniyasjoen virtaus ohi Genesaretinjärvestä, joka oli puolestaan tärkeä Israelin vesihuololle. Tietojen perusteella Israelin ilmavoimat pommittivat rakennustyömaita ja kaivuukalustoa joen varrella. Suljetulla sotilasalueella Golanin kukkuloilla kierrellessään Cohen sai puolestaan tarkan kuvan Syyrian asemista. Tiedot välitettiin samaan tapaan Israeliin. Cohen oli ehdottanut myös syyrialaisille puiden istutusta asemien yhteyteen niiden kätkemiseksi. Joitakin vuosia myöhemmin syttyneen kuuden päivän sodan aikana Israelin asevoimat saattoivat käyttää istutettuja puita syyrialaisten asemien tunnistamiseen.
Elämäkerta > Kiinnijäänti ja teloitus

Salaisten tietojen vuotaminen ulkomaille ei jäänyt huomaamatta Syyriassa. Vieraillessaan viimeistä kertaa Israelissa marraskuussa 1964 Cohen kertoi työnantajilleen pelkäävänsä tilannetta Syyriassa, mutta hän suostui matkustamaan maahan vielä kerran. Damaskoksessa Syyrian tiedustelupalvelun onnistui jäljittää Cohenin tekemät radiolähetykset hänen kotiinsa neuvostoliittolaisten neuvonantajien ja teknologian avulla. Cohen oli tullut varomattomaksi, hän otti yhteyttä Israeliin miltei joka päivä ja lähes aina samaan aikaan aamulla kello 8.30. Lopulta tammikuussa 1965 Syyrian tiedustelupalvelun joukot pidättivät Cohenin tämän kotona Damaskoksessa kesken Cohenin tekemää radiolähetystä.
Cohenia vastaan järjestettiin sotaoikeudenkäynti Syyriassa. Oikeudenkänti sai huomiota myös ulkomailla. Sen lopputuloksena Cohen tuomittiin vakoilusta kuolemaan. Tuomio pantiin täytäntöön huolimatta esimerkiksi Ranskan, Belgian ja Kanadan hallitusten sekä paavi Paavali VI:n vetoomuksista Cohenin puolesta. Cohen hirtettiin julkisesti aukiolla Damaskoksessa 18. toukokuuta 1965. Teloitus näytettiin myös Syyrian televisiossa. Cohenin ruumista ei pyynnöistä huolimatta ole palautettu Israeliin.
Cohen kulttuurissa

Coheniin on viitattu Israelissa maan menestyneimpänä vakoojana, ja hänen mukaansa on sittemmin nimetty lukuisia puistoja, katuja ja aukioita. Cohenin elämää on myöhemmin käsitelty myös televisiosarjoissa ja -elokuvissa. Vuonna 1987 julkaistiin Cohenin elämään perustuva televisioelokuva The Impossible Spy, jonka ohjasi Jim Goddard. Vuonna 2019 Netflix julkaisi Cohenin elämään perustuvan minisarjan The Spy, jossa Cohenia esittää Sacha Baron Cohen.
Cohen kotitalollaan Damaskoksessa vuonna 1963.
Cohen (keskellä) valokuvassa Syyrian tuolloin hallitsemilla Golanin kukkuloilla.
Hirtetty Cohen Damaskoksessa. Yllään Cohenilla on kaapu, johon oli kirjoitettu sionismin vastaisia iskulauseita.
Danielle Chuchran

| Danielle Chuchran |
| --- | --- |
 Danielle Chuchran vuonna 2008.
Henkilötiedot
Syntynyt: 9. kesäkuuta 1993 (ikä 31) Kalifornia, Yhdysvallat
Ammatti:  näyttelijä
Näyttelijä
Aktiivisena:  2001–
Aiheesta muualla
IMDb 
Danielle Ryan Chuchran (s. 9. kesäkuuta 1993 Kalifornia, Yhdysvallat) on yhdysvaltalainen näyttelijä, joka on esiintynyt muun muassa Kauniit ja rohkeat -televisiosarjassa neljässä jaksossa vuonna 2006, vuoden 2005 minisarjassa Pieni talo preerialla ja toisessa pääosassa suoraan DVD:lle julkaistussa elokuvassa Villi ori (The Wild Stallion, 2009). Chuchran aloitti näyttelemisen televisiossa vuonna 2001.
Aiheesta muualla

Danielle Chuchran Internet Movie Databasessa. (englanniksi)
Kate Walbert

Anne Katherine (Kate) Walbert (s. 1961 New York, Yhdysvallat) on yhdysvaltalainen kirjailija. Hän asuu New Yorkissa.
Walbert suoritti MA-tutkinnon englannin kielessä New Yorkin yliopistossa ja opettaa luovaa kirjoittamista Yalen yliopistossa. Hän asui lapsena eri puolilla Yhdysvaltoja ja myös Japanissa, ja hän sanoo että joutuessaan olemaan aina ikään kuin ”uusi lapsi” uudelle paikkakunnalle tullessaan hän on oppinut tarkkailemaan.
The Gardens of Kyoto.
The Gardens of Kyoto edustaa tyylillisesti suullisen kerronnan perinnettä. Walbert uskoo tämän perustuvan lapsuudenkokemuksiin perheen muuttaessa aina uudelle paikkakunnalle, tutustuessa uusiin ihmisiin, jolloin hän kuunteli äitinsä uusien ystävien, paikkakunnan naisten, kertomuksia elämästään, naisten joista hänen mielessään muodostui ikään kuin yksi nainen. Hänestä juuri se tarina on kiinnostava, sillä miehet ovat jo kertoneet tarinansa. The Gardens of Kyoto perustuu saman nimiseen palkittuun novelliin. Se on jännityskertomus ja rakkauskertomus, mutta tietoisesti hyvin säädyllinen 1900-luvun puolivälin elämän kuvaus.
Teokset

A Short History of Women, Scribner, 2009 romaani
Our Kind, romaani (ehdokkaana: National Book Award 2004)
The Gardens of Kyoto, Scribner, 2001, romaani (Connecticut Book Award in Fiction -palkinto 2002)
Where She Went, 1998 (novelleja) The New York Times: Notable Book of 1998
Year of the Woman (näytelmä)
Quiet, She Said (näytelmä)
Elsewhere (näytelmä)
Aiheesta muualla

Kate Walbertin sivusto
Kate Walbertin haastattelu (Arkistoitu – Internet Archive)
Keski-Kaspian diktatuuri

Keski-Kaspian diktatuuri oli lyhytaikainen Neuvostoliiton vastainen hallitus, joka perustettiin Bakun kaupungissa ensimmäisen maailmansodan aikana. Se korvasi Bakun kommuunin verettömässä vallankaappauksessa 26 heinäkuuta 1918. 15 syyskuuta 1918 Osmanien valtakunta ja Azerbaidžanin demokraattinen tasavalta valtasivat Bakun ja hallitus lakkasi olemasta.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Centrocaspian Dictatorship
Dardanos

Dardanos (m.kreik. Δάρδανος) tai Dardanus (lat.) voi viitata seuraaviin:
Dardanos, kreikkalaisessa mytologiassa Zeuksen ja Elektran poika ja Dardanian kaupungin perustaja
Dardanos, asklepiadi 4. sukupolvessa
Dardanos Ateenalainen (n. 160–85 eaa.), stoalainen filosofi
Dardanos eli Dardania, antiikin aikainen kaupunki Troaksessa
Dardanus, Jean-Philippe Rameaun säveltämä ooppera
Dardanus, Antonio Sacchinin säveltämä ooppera.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dardanos”, voi hakea sivunnimihaulla, laajalla sivunnimihaulla tai tekstihaulla.
Dardanos Ateenalainen

Dardanos (m.kreik. Δάρδανος) (n. 160–85 eaa.) oli antiikin kreikkalainen stoalaiseen koulukuntaan kuulunut filosofi. Hän oli kotoisin Ateenasta.
Dardanos oli Diogenes Babylonialaisen ja Antripatros Tarsoslaisen oppilas. Cicero mainitsee hänet yhtenä stoalaisen koulun johtajista (lat. principes Stoicorum) Ateenassa yhdessä Mnesarkhoksen kanssa aikana, jolloin Antiokhos Askalonlainen oli luopumassa skeptisismistä (eli noin vuonna 95 eaa.). Antiokhos oli Dardanoksen ja Mnesarkhoksen oppilaita. Panaitioksen kuoltua (109 eaa.) Ateenan stoalainen koulu vaikuttaa hajaantuneen, ja niin Dardanos oli todennäköisesti yksi useista johtavista stoalaisista tuona aikana.
Dardanoksen elämästä ei tiedetä muuta. Hänen oletetaan olleen kuollut jo silloin, kun Cicero opiskeli filosofiaa Ateenassa vuonna 79 eaa.
Chandler

| Chandler |
| --- | --- |

Kehittäjä:  Open Source Applications Foundation
Kehityshistoria
Vakaa versio:  1.0.3.1 / 30. heinäkuuta 2009
Tiedot
Alusta:  Alustariippumaton
Ohjelmointikielet:  Python
Lisenssi:  Apache 2
Aiheesta muualla
chandlerproject.org
Chandler on tietokoneohjelmisto, joka on tarkoitettu henkilökohtaisen informaation hallintaan. Se on kehitetty avoimena lähdekoodina ja julkaistu Apache License -lisenssillä. Chandler sisältää kalenteri-, sähköposti-, tehtävälista- ja muistiotoiminnot.
Chandleria kehittää Open Source Applications Foundation. Pääohjelmointikieli on Python ja Chandler toimii Microsoft Windows, Macintosh ja Linux -käyttöjärjestelmissä. Chandler nimettiin kirjailija Raymond Chandlerin mukaan. Chandlerin inspiraationa on ollut 1980-luvulla kehitetty informaation hallintaohjelmisto Lotus Agenda.
Ohjelman suunnittelutavoitteet

Rakentaa avoimen lähdekoodin ohjelmisto joka tukee avoimia standardeja, valiten projektit jotka ovat luotettavia, hyvin dokumentoituja ja laajalti käytettyjä
Käyttää Python-kieltä ylätasolla orkestroimaan alemman tason korkean suorituskyvyn koodia
Suunnitella alusta joka tukee laajennettavaa modulaarista arkkitehtuuria
Työpöytäasiakasohjelmalle valita alustariippumaton käyttöliittymätyökalupakki joka mahdollistaa luontaisen käyttäjäkokemuksen
Käyttää oliotietokantaa
Rakentaa turvallisuus pohjalta käsin
Rakentaa arkkitehtuuri joka tukee jakoa, viestintää ja yhteistyötä
Chandler on myös Scott Rosenbergin kirjoittaman tietokirjan Dreaming in Code:Two Dozen Programmers, Three Years, 4732 Bugs, and One Quest for Transcendent Software aihe.
Aiheesta muualla

Chandler-projektin virallinen verkkosivusto